బాలీవుడ్లో రెండు సినిమాలు చేయడానికి కమిటైన టాలీవుడ్ యంగ్ డైరెక్టర్ ఇందుకోసం విభిన్నమైన కథాంశాలను ఎంచుకుంటున్నట్టు తెలుస్తోంది. రెండింటిలో ఒక సినిమా కోసం నేతాజీ జీవిత చరిత్రను ఎంపిక చేసుకున్నాడట ఆ దర్శకుడు.'ఘాజీ' అనే ఒకే ఒక్క సినిమాతో ఆడియెన్స్ను బాగా అట్రాక్ట్ చేశాడు దర్శకుడు సంకల్ప్ రెడ్డి. తొలి సినిమాతోనే సబ్ మెరైన్ లాంటి డిఫరెంట్ అంశాన్ని టేకప్ చేసి సక్సెస్ సాధించిన ఈ యంగ్ డైరెక్టర్. బాలీవుడ్లో రెండు సినిమాలకు కమిటయ్యాడు. అందులో ఒక సినిమాలో సమంత నటించబోతోందనే టాక్ కూడా వినిపిస్తోంది. ఇదిలా ఉంటే ఈ రెండు సినిమాల్లో ఒకటి స్వాతంత్ర్య సమరయోధుడైన నేతాజీ సుభాష్ చంద్రబోస్ జీవిత చరిత్ర ఆధారంగా తెరకెక్కనుందని సినీజనం చర్చించుకుంటున్నారు.క్లిష్టమైన కథాంశాలను కూడా తెరకెక్కించే సత్తా తనకుందని 'ఘాజీ' సినిమాతోనే రుజువు చేసుకున్న సంకల్ప్ రెడ్డితో నేతాజీ జీవిత చరిత్రపై సినిమా చేయాలని బాలీవుడ్ నిర్మాత ఒకరు భావిస్తున్నారట. ఇందుకు సంబంధించిన కథపై చర్చలు జరుగుతున్నాయని, ఈ సినిమాకు క్లైమాక్స్ ఏ రకంగా ఇవ్వాలనే దానిపైనే సందిగ్ధత నెలకొందని తెలుస్తోంది. దీనిపై ఒక క్లారిటీ వచ్చిన వెంటనే ఈ సినిమాపై అధికారిక ప్రకటన వస్తుందని బాలీవుడ్ వర్గాలు చర్చించుకుంటున్నాయి.మరోవైపు నేతాజీ జీవిత చరిత్ర ఆధారంగా సినిమా చేయడమంటే  పెద్ద సాహసం చేయడమే అని, సంకల్ప్ రెడ్డి ఈ కథాంశంపై సినిమా చేయడానికి చాలా శ్రమించాల్సి ఉంటుందని పలువురు అభిప్రాయపడుతున్నారు. ఏదేమైనా మిగతా దర్శకుల తరహాలో కాకుండా విభిన్నమైన కథాంశాలను ఎంచుకుంటూ ముందుకు సాగుతున్న 'ఘాజీ' డైరెక్టర్. నేతాజీ జీవిత చరిత్రను కూడా ప్రేక్షకులు ఆకట్టుకునే విధంగా తెరకెక్కిస్తాడేమో చూద్దాం.
balivudlo rendu cinimaalu cheyadaaniki kamitaina tollivood yang director indukosam vibhinnamaina kathaamsaalanu enchukuntunnattu telustondi. rendintilo oka sinima kosam netaji jeevita charitranu empika chesukunnadata aa darsakudu.'ghaji' ane oke okka sinimaatho audiyensnu baga atract cheshaadu darsakudu sankalp reddi. toli cinimatone sab merine lanti deferent amsaanni takep chesi suxes saadhinchina ee yang director. balivudlo rendu sinimaalaku kamitayyaadu. andulo oka cinemalo samanta natinchabotondane tack kuudaa vinipistondi. idila unte ee rendu cinemallo okati swaatantrya samarayodhudaina netaji subhash chandrabos jeevita charitra aadhaaramgaa terakekkanundani sineejanam charchinchukuntunnaaru.klishtamaina kathaamsaalanu kuudaa terakekkinche satta tanakundani 'ghaji' cinimatone rujuvu chesukunna sankalp redditho netaji jeevita charitrapai sinima cheyalani balivud nirmaata okaru bhaavistunnaarata. induku sambandhinchina kathapai charchalu jarugutunnaayani, ee sinimaaku climax e rakamgaa ivvalane daanipaine sandigdhata nelakondani telustondi. deenipai oka clarity vachina ventane ee cinemapai adhikaarika prakatana vastundani balivud vargaalu charchinchukuntunnaayi.marovaipu netaji jeevita charitra aadhaaramgaa sinima cheyadamante  pedda saahasam cheyadame ani, sankalp reddi ee kathaamsampai sinima cheyadaaniki chala shraminchaalsi untundani paluvuru abhipraayapadutunnaaru. edemaina migata darsakula tarahaalo kakunda vibhinnamaina kathaamsaalanu enchukuntu munduku saagutunna 'ghaji' director. netaji jeevita charitranu kuudaa prekshakulu aakattukune vidhamgaa terakekkistademo chuddam.